РЕПУБЛИКА СРБИЈА

ОПШТИНА ЖИТОРАЂА

БРОЈ:110- 1494 /2022-01

ДАТУМ:03.09.2022.године

На основу члана 12. и члана 116. став 5.Статута општине Житорађа („Службени лист Града Ниша“ број 27/2019 и 37/2022), Комисија за израду текста нацрта Одлуке о изменама и допунама Статута Општине Житорађа, израдила је

**И З В Е Ш Т А Ј**

 **о спроведеној јавној расправи о**

 **Нацрту Одлуке о изменама и допунама Статута општине Житорађа**

Општинско веће општине Житорађа је на седници одржаној дана 19.08.2022.године, усвојило Нацрт Одлуке о измени и допуни Статута општине Житорађа, који је израдила Комисија за израду Нацрта Одлуке о измени и допуни Статута општине Житорађа, образована Одлуком СО Житорађа (“Службени лист Града Ниша“ број 50/22).

Након утврђивања Нацрта Одлуке о измени допуни Статута општине Житорађа од стране општинског већа, заинтересована јавност је могла да изврши увид у Нацрт Одлуке о измени и допуни Статута општине Житорађа, јер је исти оглашен на интернет порталу општине у оквиру Јавног пзива за учешће у јавној расправи, почев од 19.08.2022. закључно са даном 02.09.2022.године, када је предвиђен последњи дан за могућност учешћа у јавној расправи.

Општинско веће општине Житорађа, упутило је Јавни позив за учешће у јавној расправи поводом Нацрта Одлуке о изменама и допунама Статута општине Житорађа свим заинтересованим грађанима, удружењима, стручној јавности, као и другим заинтересованим старнама, како би се упознали са радним текстом Нацрта Одлуке и дали своје предлоге, сугестије и коментаре.

29.августа је одржана седница округлог стола поводом јавне расправе о Нацрту Одлуке о изменама и допунама Статута општине Житорађа, на којој су учешће узели чланови Комисије за израду Нацрта Одлуке о измени и допуни Статута општине Житорађа: Зоран Сталевић, Драган Величковић, Сања Ђорић, и Секретар Скупштине Општине Житорађа Марјана Стевановић.

Одсуство са седнице су правдали члан Комисије и Начелник општинске Управе Марко Стошић и Председница Комисије за израду Нацрта Статута Драгица Миловић.

Других интересената за учешће у Јавној расправи није било.

Секретар Скупштине је подсетила присутне чланове на крајњи рок истека Јавне расправе и на процедуру која је неопходна да би се предлог Одлуке о изменама и допунама Статута општине Житорађа упутио Скупштини општине на даљу надлежност.

Иницијативу за промену Статута општине Житорађа, покренуо је Председник Општине, који је упутио Предлог Скупштини општине како би се покренуо поступак измене Статута у делу који се односи на број Одборника. Наиме, Статутом општине Житорађа је предвиђено да Скупштина општине има 23. Одборника, а предложена измена се огледа у повећању тог броја на 27.

У образложењу Предлога, Председник општине је навео да би се усвајањем овог предлога подигла демократичност у одлучивању, нарочито ако узмемо у обзир број месних заједница на територији наше општине, којих је 26. Уједно би се појачала ефикасност у у задовољавању културних, спортских, образовних, здравствених, информативних и других потреба грађана.

Након усвајања извештаја о спроведеном поступку јавне расправе поводом Нацрта Одлуке о изменама и допунама Статута општине Житорађа, од стране општинског већа, Предлог Одлуке ће бити бити упућен Министарству државне управе и локалне самоуправе на давање сагласности, а након добијања евентуалне сагласности, Предлог Одлуке ће се упутити Скупштини општине Житорађа на даљу надлежност.

 Члан Комисије

 \_\_\_\_\_\_\_\_\_\_\_\_\_\_\_\_\_\_\_\_\_\_

 Драган Величковић